Armand Duplantis

Armand Gustav "Mondo" Duplantis (Lafayette, Luisiana, 1999ko azaroaren 10a) suediar-estatubatuar pertika jauzilaria da.

Aita estatubatuarra eta ama suediarra du, eta bere amaren herrialdeagatik lehiatzen da.

2020ko Udako Olinpiar Jokoetan urrezko domina irabazi zuen 6.02 metroko jauziarekin. 2019ko munduko txapelketan zilarrezko domina irabazi zuen eta 2018an Europako txapeldun izan zen hemezortzi urterekin.

Hainbat aldiz hautsi du munduko errekor absolutua aire libreko pertika-jauzian: 2020ko otsailean Renaud Lavillenie-k zuekan marka (6,16) gainditu zuen Toruń-en (Polonian) 6,17 metroko jauzia egin zuenean; baina 7 egun geroago 6,18 metrotan ezarri zuen errekorra Glasgow-en. 2022ko uztailean munduko txapeldun izan zen Eugene-n (Estatu Batuetan) aire libreko pertika-jauzian 6,21eko altuerarekin eta 2023ko otsailean zentimetro batekin gainditu zuen bere marka: 6,22ko jauzia egin zuen pertikako "All Star Perche" pista estaliko txapelketan, Clermont-Ferrand-en (Frantzian).

Erreferentziak

Kanpo estekak 

Louisianarrak
Suediako atletak
2020ko Udako Olinpiar Jokoetako atletak
2020ko Udako Olinpiar Jokoetako dominadunak
Olinpiar Jokoetako dominadunak atletismoan
Cajun jendea
Suediar estatubatuarrak
Pertika-jauzilariak